भाषा और संस्कृति सेहत की तरह जरूरी : दिवाकर भट्ट
हमसमझते हैं कि अंग्रेज सबसे विकसित हैं पर ऐसा है नहीं। अंग्रेजों ने एक खास नीति के तहत जहां भी राज किया अपने साहित्य को फैलाया। इसीलिए उनके जाने के इतने वर्षों बाद भी हमारे यहां ज्यादा महत्व अंग्रेजी भाषा को दिया जाता है। यूरोप में वहां के लोग कहते हैं कि आप अंग्रेजी भूल जाइए। अगर आपको जर्मन नहीं भी आती तो हम मदद करेंगे। ये बातेें साहित्यिक पत्रिका ‘आधार शिला’ के प्रधान संपादक दिवाकर भट्ट ने कहीं। प्रेस क्लब में बुधवार को अंतरराष्ट्रीय साहित्यिक पत्रिका ‘आधार शिला’ का पंजाबी युवा कथा विशेषांक और लेखक परगट सिद्धू का नॉवेल ‘बतख के पंखों जैसे सफेद दिन’ रिलीज किया गया।
कार्यक्रम के मुख्य अतिथि दिवाकर भट्ट ने कहा कि साहित्य का उद्देश्य ही बेहतर समाज का निर्माण करना है। वो समाज जिसमें नैतिक मूल्य हों। यही हम आने वाली पीढ़ी के लिए छोड़कर जाएंगे।
साहित्यकार डॉ. तरसेम गुजराल ने कहा कि पंजाबी और हिंदी साहित्य में कोई भेदभाव नहीं है। पुल तो पहले भी थे। अब इंजीनियरिंग बदल गई है। दिवाकर जी ने नया पुल बनाने की कोशिश की है। पंजाबी लेखकों की नई पीढ़ी को हिंदी भाषा के जरिए दुनियाभर में पहुंचाना बहुत बड़ी बात है। मार्क्सवाद और गांधीवाद लेखक नहीं बनाते इंसान को उसका अनुभव लेखक बनाता है। जो अनुभव के जितना करीब होता है उसका लेखन उतना ही तीखा।
वरिष्ठ कवि मोहन सपरा ने कहा कि नैनीताल से 32 साल से अंतरराष्ट्रीय पत्रिका निकालना बड़ी बात है। इससे भाषाओं की दूरियां कम होती हैं।
डॉ. लखविंदर जौहल ने कहा कि साहित्य के जरिए किसी राज्य या देश के हालातों को अच्छी तरह समझा जा सकता है। उन्होंने कहा साहित्य में नाम और जगह के अलावा सब कुछ सही होता है जबकि इतिहास में नाम और स्थान ही सही होते हैं बाकि सब झूठ।
डॉ. हरमहेंद्र सिंह बेदी ने पंजाबी-हिंदी साहित्य के इतिहास के बारे बताया। कहा- आजादी के बाद हिंदी में जो साहित्य लिखा गया, उसमें बड़ा योगदान पंजाबी लेखकों का है।
प्रो. प्यारा सिंह भोगल ने कहा- ऐसा नहीं है कि साहित्य पढ़ने वाले कम हो रहे हैं। पहले के मुकाबले पाठक बढ़े हैं। अब तो लिटरेसी रेट इतना बढ़ गया है। दिक्कत ये है कि साहित्य का राजनीतिकरण हो गया है। इससे बेकद्री हो रही है। देश की एकता अखंडता को साहित्य बचा सकता है, राजनीतिक पार्टियां नहीं।
कुलविंदर फूल ने कहा कि पंजाब में साहित्य इसलिए नहीं बढ़ रहा क्योंकि यहां की सरकारी व्यापारी हो गई है। जिस राज्य की सरकार व्यापारी हो जाए वहां साहित्य कैसे फैल सकता है।
साहित्य कला और सभ्याचारक मंच और जनश्री के सहयोग से करवाए समारोह में पंजाबी और हिंदी के पंजाब भर से बड़े लेखक पहुंचे थे। प्रेम प्रकाश, सुरेश सेठ, डॉ. जेसी जोशी, इनकम टैक्स कमिश्नर संजय मिश्र, संधू वरियाणवी, रेणुका, मोहन लाल फिल्लौरिया, कंवर इकबाल, संत सीचेवालवी, देसराज काली, जसवंत सिंह मठारू, डॉ. अजय शर्मा, गीता डोगरा, अमरजीत, सरवन राही, जसविंदर कौर, कुलविंदर किरन, सुरजीत, भगवंत रसूलपुरी, जसवंत ज़ीरवी, परमजीत मान, अंजना, शिवदीप, पवन परिंदा, अजमेर सिंह, सुमन शामपुरी, नरिंदर कोहली आदि मौजूद रहे।
आधारशिला पत्रिका का विशेषांक रिलीज करते आईटी कमिश्नर संजय मिश्र, सुरेश सेठ, प्रधान संपादक दिवारकर भट्ट, प्रो. प्यारा सिंह भोगल, परगट सिंह, मोहन सपरा, प्रो. हरहमेंद्र सिंह बेदी और रजिंदर परदेसी।
bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva mai_Deva